Hervez an Talmud e oa bet skrivet an Torah gant Moizez, nemet eizh gwerzenn ziwezhañ an Adlezenn a ra anv eus e varv hag e obidoù hag a vije bet skrivet gant Yehoshoua. Rachi a venegas gerioù an Talmud : Doue a lavaras anezho ha Moizez a skrivas anezho gant daeroù. Hervez ar Michnah eo orin doueel an Torah unan eus kredennoù pouezusañ ar Yuzevegezh. Hervez an hengoun a voe adaozet gant Ezra da vare an Eil Templ.